**Ranná modlitba manželov**

Otče, odovzdávame ti tento deň a každý deň nášho života. Všetky naše spoločné túžby, všetky snaženia, a plány. Slabosti, zranenia, všetky boje odovzdávame do tvojho milosrdenstva a uzdravujúcej lásky. Nech nás dnes vedie a sprevádza Svätý Duch. Amen.

**Večerná modlitba manželov**

Nebeský Otec, seba samého aj naše manželstvo vkladám do Tvojich rúk. Ty nespíš, bdej nad nami a chráň nás.. Zostaň pri nás, Pane, lebo sa zvečerieva a deň sa končí. Zostaň pri nás, pri celej svojej Cirkvi. Zostaň pri nás večer tohto dňa, i na večer nášho života. Zostaň pri nás svojou milosťou a dobrotou, svojím slovom a požehnaním.

Prípadne sa môžete pomodliť zvyčajný začiatok, tropár dňa alebo svätého, modlitba manželov,  čestnejšia si ako cherubíni...a vzájomne požehnanie.

Večer si môžete spolu zaspievať( recitovať) Teraz prepustíš Pane z večierne.

**domáca úloha pre manželov**: pozrite si spolu svoje svadobné fotky alebo video.

**domáca úloha pre manželov**: Modli a posti sa za rodinu, ktorá potrebuje povzbudenie. Svätý Duch ťa možno privedie v budúcnosti aj ku konkrétnej pomoci tejto rodine.

**domáca úloha pre manželov**: pripravte si doma spoločný manželský večer – pripravte si spoločnú večeru, poseďte si pri vínku, zahrajte si hru, prečítajte si niečo spoločne, zaspomínajte si na pekné situácie z Vášho manželstva a pod.